**СТАНОВИЩЕ**

* за дисертационен труд на тема: **„ Жената от малкия град – средата на ХХ в. до 1989 г. (социален статус и роли)“**
* за присъждане на образователната и научна степен : „Доктор “
* на **Кристиана Марианова Бояджиева** – редовен докторант по професионално направление - 3.1: „Социология, антропология и науки за културата“ / **ДП :** **Етнология – Етнология на града /** към СУ „ Св. Климент Охридски“ – Исторически факултет
* Научен ръководител : **проф. д-р Мира Маркова**
* Изготвил становището : Ирина Колева Колева, проф. д-р - СУ „Св. Климент Охридски” / e-mail:ikkoleva@uni - sofia.bg
* **Общо представяне на процедурата и дисертанта**

Кристиана Бояджиева е представила необходимите документи, свързани с процедурата за защита на дисертационния си труд. Тя е приложила: дисертационен труд, разгърнат в обем 218 стандартни за академичен формат страници в структура: увод, три глави, заключение и библиография. Неразделна част от нея е приложение № 1 – списък на респондентите и автореферат. Дисертационният пакет отговаря на изискванията на ЗРАСРБ и правилника за прилагане на ЗРАС, както и правилника за условията и реда за придобиване на научни степени и за заемане на академични длъжности на СУ „Св. Климент Охридски“. Кристиана Бояджиева е редовен докторант кам катедра « Етнология» - ИФ. Тя притежава ОКС « Магистър» по специалност : «Театрални изкуства», с професионална квалификация Магистър по режисура. / НБУ/ В момента е щатен режисьор в Драматичен театър – град Ловеч.

* **Актуалност на тематиката**

В съдържателен план представеният за защита дисертационен труд е в областта на етнологията и социалната антропология.

Избраната, от дисертанта и нейният научен ръководител, тема е актуална и значима, предвид на социално – образователните маркери на средата в малкия град и типологията на социалните роли на жената в посоченият период от гледище на диференциалната социална психология и етнологията. Направен е диагностичен срез на социалните фактори, които оказват влияне на този етап на развитието на обществото, което е принос в от социално – психологическа гледна точка за ролевите стереотипи и полоролевото поведение. Извършен е анализ на правната рамка на ролевата позиция на жената в този период. Актуалността на дирестационният труд се обосновава и от приложения семейно- ориентиран подход за ситуационен анализ.

* **Познаване на проблема**

Докторант Кристиана Бояджиева притежава необходимият опит от организационна и творческа дейност в сферата на театралното изкуство. /сътрудник - координатор в Младежки център за театрални изследвания, преподавател по актьорско майсторство в театрални школи за деца и младежи., хоноруван преподавател в НБУ и други./ Това и позволява един креативен и иновативен поглед върху разглежданият изследователски проблем. Същността на ролята се заключава в нейното противоречие и конфликт на базата на фиксираната установка. Нейната професионална експертиза и позволява да надникне зад пределите на позиционираната роля от етноложко гледище.

Теоретичният анализ е извършен задълбочено с преход към дискусия във всяка теоретична глава на дисертационният труд. Обоснавана е значимостта от параметриране на етноложките аспекти на социално- психологическите функции на ролята на жената от малкия град.

* **Методология на изследването**

Методологията, представена в дисертационния труд, е изградена върху етнографски подход в областта на социалната антропология, политическа антропология и етнологията. Научното изследване е синкретично по своя характер, което се определя от неговия обект и предмет.

 Акцентът в дисертационният труд е върху етноложките маркери на личностностния и професионален профил на жената в малкия град в един преходен исторически период на политически промени .

Определени са етнопсихологическите условия за типологията на роли в статусни семантични гнезда за новата обществана роля на жената в професионален план. Извършена е типологизация на роли и видове поведение на жената в малкия град, върху примера на град Панагюрище.

* **Характеристика и оценка на дисертационния труд и приносите**

Дисертационния труд, включва:

* Етнографско изследване за социалният статус и роли на жената от град Панагюрище в средата на ХХ в. до 1989 г., осъществено на основата на структурно - функционалният подход.
* Анализ на демографските и етно географски хактеристики на град Панагюрище.
* Функционален анализ на роли, спрямо статуса на жената в малкия град.

 Целта и задачите на дисертационното изследване са формулирани коректно от научно гледище.

Използваните методи са характерни за едно етноложко изследване : методи на етноложкия анализ, полуструктурирано интервю, анализ на отделен случай „case study“, чрез работа с архивни материали / ДА – гр. Пазарджик/, включено наблюдение, биографичен метод, съпоставителен анализ на научни, литературни и уеб източници; контент - анализ на директивни документи и други.

Кристиана Бояджиева притежава научно - изследователска компетентност, което е достатъчно основание за придобиване на образователната и научна степен „доктор“.

Дисертационият труд в парадигматично и семантично отношение отговаря на изискванията за присъждане на образователната и научна степен „доктор “. Той е с характеристики на научно – приложно изследване.

* **Основните приноси са рагърнати в :**

**Теоретичен план :**

* Извършен е ситуационен анализ на политическите маркери и правна рамка на социалният статус и ролята на жената в малкия град, върху примера на град Панагюрище /след 09. 09.1944 г./. Въведена е в обръщение нова етноложка информация, чрез изследването на района на Средногорието.
* Извършен е функционален анализ на ролята на жената в обществения живот и в семейството на основата на новите социообразуващи парадигми в посоченият период. /Достъпност и публичност на събрания емпиричен материал./
* Определени са етноложките аспекти на социално – образователните функции на роли и видове поведение на жената в семейството и тяхното типологизиране.
* Определени са етноложките аспекти на социално – образователните функции на роли и видове поведение на жената в обществения живот на етапа на социалистическото общество.
* Определени са етно психологическите условия на приемствеността и съхраняването на християнските ценности, «въпреки условията на социалистическият начин на живот»

**Изследователско - емпиричен план:**

* Проведени са полу-структурирани автобиографични и биографични интервюта с 38 респондента. Статусните позиции на респондентите са многопластови. Част от тях са носители на професионално ориентиран политически маркер. Те притежават различен образователен статус и характеристика на извършваната професия. Това дава задълбоченост на извършеният диагностичен срез.
* Извършен е частичен PEST анализ. Анализът е извършен в план: социални фактори, икономически фактори, политически фактори и технологични фактори в периода средата на ХХ в. до 1989 г. върху примера на жената от град Панагюрище.
* Извършен е задълбочен етнометричен срез, относно и спрямо социални фактори, на жената в малкия град, като: демографски., стандарт на живот. , начин на живот., равнище на образование., промяна в доходите и други.
* Научно доказано е съществуването на обратна и съществена връзка между статуса на жената в професионален и личностен план и нейните роли, изразяващи се в поведенчески стереотипи характерни за изследваният период от време.
* **Преценка на публикациите и личния принос на дисертанта**

Кристиана Марианова Бояджиева е автор на шест публикации в широкия обсег по темата на дисертационният труд. Публикациите са в издания на СУ „Св. Климент Охридски“.

Личният принос на авторката е безспорен. Кристиана Бояджиева е един от малцината изследователи в полето на театралната дейност, сценичното изкуство и художественото образование, която е развила своите прагматично - ориентирани дейности в научно – изследователски.

Дисертационният труд е собствено и авторово проучване, което представя Кристиана Бояджиева, като изследовател с тъждествено на извършеното изследване социално - ориентирано поведение.

* **Автореферат**

Авторефератът представя основните научни парадигми, тези и концептуални изводи на извършеното дисертационно изследване. Той отразява от формално и съдържателно гледище пълния текст на докторската дисертация.

* **Препоръки за бъдещо използване на дисертационните приноси и резултати**

 Позволявам си да препоръчам на докторант Бояджиева задълбочаване на PEST анализа в план: роля и видове поведение на жената от град Панагюрище в посоченият времеви период, спрямо дейностите и връзките, които характеризират членовете на едно семейство. Препоръчвам издаването на труда и неговото популяризиране.

* **ЗАКЛЮЧЕНИЕ**

Дисертационният труд на ***Кристиана Марианова Бояджиева*** , неговите научни приноси, представени чрез публикациите по докторската дисертация, отговарят на областта и професионалното направление за присъждане на образователната и научна степен: „Доктор “.

Научната и образователна дейност на ***Кристиана Марианова Бояджиева ,*** както и постигнатите от нея изследователски резултати ми дават основание, да препоръчам на уважаемото научно жури да и гласува присъждане на образователната и научна степен „Доктор“ **по професионално направление: 3.1. „Социология, антропология и науки за културата» / Етнология – Етнология на града /**

29. 03. 2024 г. Изготвил становището:

Гр. София (Ирина Колева Колева,проф. д-р)